Paterna presenta el procés de participació dels pressupostos 2018
18/09/2017

# Paterna presenta el procés de participació dels pressupostos 2018

[![Neus Herrero](/images/noticias/recurso/neus-herrero.jpg)](/images/noticias/recurso/neus-herrero.jpg)

18.09.2017

*   El procés comença aquest dijous 21 de setembre en una reunió informativa per a explicar el pressupost 2018 al saló de plens de l’ajuntament.
*   Neus Herrero, regidora de Participació Ciutadana: ”Aquesta iniciativa otorga al pressupost una major legitimació social i permet que els ciutadans reflexionen i aporten les seues propostes. Aquest procés aconsegueix que els ciutadans s’impliquen de manera activa en l’elaboració del pressupost del municipi”.

El pròxim 19 d’octubre es completarà el procés participatiu amb una reunió oberta a tota la ciutadania

L’àrea de Participació Ciutadana ha presentat en el dia de hui el procés de participació per al coneixement, debat i aprovació del pressupost 2018 per part de la ciutadania. Des de la regidoria, junt amb la convocatòria, han fet aplegar a les entitats veïnals dos documents on s’inclouen els ingressos i un altre amb les despeses 2018 junt amb la comparativa de l’any anterior, “El que volem és que els ciutadans es puguen involucrar en la presa de decisions d'aquest Govern i què millor forma de fer-ho que participant amb les seues propostes”. Ha manifestat Neus Herrero.

Aquest pròxim dijous 21 de setembre, a les 18:30 en el saló de plens, tindrà lloc una primera reunió informativa per a explicar el pressupost de 2018 en la qual el president del Consell Territorial de Participació convoca a totes les associacions i ciutadania en general. A la reunió acudiran les regidores d’hisenda Eva Pérez com la regidora de Participació Ciutadana Neus Herrero. Del 25 de setembre a l’11 d’octubre es convocaran les diferents juntes de barri i consells sectorials. El 17 d’octubre es convocarà una reunió oberta a la ciutadania per a presentar les diferents propostes remeses per les juntes de barri, consells sectorials, entitats i ciutadania en general i debatre-les. Els veïns i veïnes del municipi podran enviar les seues propostes al correu habilitat des de l’ajuntament mispresupuestosparapaterna@paterna.es.

El procés participatiu finalitzarà el 19 d’octubre amb una reunió oberta amb tota la ciutadania i en la que el Consell Territorial de Participació es reunirà per a presentar les conclusions del pressupost de 2018. ”Aquesta iniciativa otorga al pressupost una major legitimació social i permet que els ciutadans reflexionen i aporten les seues propostes. Aquest procés aconsegueix que els ciutadans s’impliquen de manera activa en l’elaboració del pressupost del municipi”. Ha indicat la regidora Neus Herrero.